เงินบาทเปิด 36.20 แนวโน้มแกว่งในกรอบ 36.18-36.30 รอดูตัวเลขส่งออก
เงินบาทเปิด 36.20 แนวโน้มแกว่งในกรอบ 36.18-36.30 รอดูตัวเลขส่งออก
28 ก.ย. 2558

นักบริหารเงิน เปิดเผยว่า เงินบาทเปิดตลาดเช้านี้ที่ระดับ 36.20 บาท/ดอลลาร์ แข็งค่าจากช่วงปิดตลาดเย็นวันศุกร์ที่ระดับ 36.25 บาท/ดอลลาร์ เนื่องจากยังไม่มีปัจจัยใหม่เข้ามา
“วันนี้เงินบาทน่าจะแกว่งตัวในกรอบรอปัจจัยใหม่เข้ามา” นักบริหารเงิน กล่าว
วันนี้ต้องรอดูตัวเลขการนำเข้า ส่งออก และดุลการค้า ประจำเดือนสิงหาคม 2558 ที่กระทรวงพาณิชย์จะแถลงออกมา แม้ตลาดจะคาดการณ์ว่ายังคงขยายตัวติดลบแต่ต้องดูว่าจะติดลบมากน้อยเพียงใด นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 36.18-36.30 บาท/ดอลลาร์          